อธิบายประกอบการวินิจฉัยโรค: ประมาณเดือนที่แล้ว(ปลายเดือน) ผมกับแฟนเรามีเพศสัมพันธ์กัน ไม่ได้ป้องกัน เราไม่ได้อยู่ด้วยกันนะครับ ทำงานคนละที่กัน เจอกัน เดือนละ1-2ครั้ง หรือ 2เดือน เจอกันที อาการ: บริเวรปลายอวัยวะเพศ ลักษณะเป็นตุ่ม จุดแดงๆ ไม่เป็นตุ่มใส(ไม่แน่ใจ) หรือตุ่มสีเม็ดข้าว(ไม่ใช่แน่นอน) ไม่มีอาการคัน เวลาปัสสาวะไม่มีอาการแสบหรือขัด เพิ่มเติมครับ บางทีเผลอใช้สบู่ทำความสะอาด เวลานอนไม่ค่อยสวมเสื้อผ้า ว่าง่ายๆ ก็นอนแก้ผ้านี่แหละครับ มันมีส่วนไหม อยากสอบถามวิธีการรักษาครับ และถ้าเกิดมันเป็นตุ่มใสๆ หรือ ตุ่มแบบสีเม็ดข้าว ควรรักษาอย่างไร มียาแนะนำไหมครับ แบบที่ซื้อตามร้านขายยาทั่วไปได้มีไหม (ถ้ามันหนักจริงๆ คงต้องไปหาครับ) เขิน!! ไม่กล้าไปหา อยากขอคำแนะนำเบื้องต้นก่อนครับ ขอบครับ
สวัสดีค่ะ ตุ่มแดงที่ปลายอวัยวะเพศชายอาจเกิดจาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ อาจคล้ายเป็นติ่งเนื้อหรือเป็นตุ่มสีเนื้อ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอม5 โรคติดต่อทางเพศสัมพันธ์เช่นซิฟิลิซ หรือแผลริมอ่อนการให้ได้การวินิจฉัยที่แน่นอน จำเป็นต้องตรวจร่างกายและดูรอยโรค และคัดกรองโรคติดต่อทางเพศสัมพันธ์ทางปัสสาวะควรรีบไปพบแพทย์หากตุ่มมีขนาดใหญ่ขึ้น บวม แดง เจ็บ หรือลุกลามไปที่อื่นๆ มีปัสสาวะแสบขัดหรือหนองไหลจากอวัยวะเพศร่วมด้วย ถ้าตอนนี้กังวลก็สามารถไปพบแพทย์ได้เลยไม่ต้องรอให้มีอาการดังกล่าวการดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ถูโดยตรง